**ИНФОРМАЦИЯ ЗА ОБЩОПРАКТИКУВАЩИТЕ ЛЕКАРИ**

**Относно:** Национална програма за подобряване на ваксинопрофилактиката на сезонния грип и на пневмококовите инфекции при лица на и над 65-годишна възраст 2023-2026, приета с Решение № 65 от 26 януари 2023 г. на Министерския съвет на Република България

**УВАЖАЕМИ КОЛЕГИ,**

Информираме Ви, че в изпълнение на Националната програма за подобряване на ваксинопрофилактиката на сезонния грип и на пневмококовите инфекции при лица на и над 65-годишна възраст и за осигуряване на достъп до здравните дейности по чл. 82, ал. 2, т. 3 от Закона за здравето, на основание чл. 45, ал. 13 и ал. 22 от Закона за здравното осигуряване, към 23.01.2024г. са договорени отстъпки от цената на имунологични лекарствени продукти за 2024г. - ваксина срещу пневмококова инфекция и е сключен договор за 2024г., между НЗОК, притежателят на разрешение за употреба чрез упълномощения му представител и притежателят на разрешението за търговия на едро с лекарствени продукти.

В тази връзка на електронната страница на НЗОК е публикувана информация, насочена към изпълнителите на програмата - общопрактикуващите лекари, която ще Ви послужи при заявка, доставка до практиките Ви, прилагане и отчет на ваксините срещу пневмококови инфекции (<https://www.nhif.bg/bg/outpatient/gp/documents>).